**PREDLOG**

**Služba za skupštinske poslove**

**Z A P I S N I K**

**sa XX sjednice Skupštine opštine Bar,**

**održane 24. i 25.juna 2020.godine**

**Bar, 24 i 25 jun 2020.godine**

**Sjednica je počela sa radom u 11,00 časova.**

Sjednicom je predsjedavao predsjednik Skupštine **Mićo Orlandić**.

Nakon izvršene prozivke odbornika, predsjednik Skupštine je konstatovao da od ukupno 37 odbornika, koliko broji Skupština, sjednici prisustvuje 32 odbornika i da Skupština može da radi i punovažno odlučuje.

Sjednici nijesu prisustvovali odbornici/ca: **Ammar Borančić, Stefan Šušter, Dragan Vojvodić, Munib Ličina i Maja Šoškić.**

Rad sjednice pratili su predstavnici sredstava javnog informisanja.

Predsjednik Skupštine Mićo Orlandić je pozvao odbornike da se izjasne o dostavljenom Zapisniku sa XIX sjednice skupštine, održane 18. maja 2020 godine.

**Skupština je, bez rasprave, jednoglasno donijela**

**Z A K LJ U Č A K**

**Usvaja se Zapisnik sa XIX sjednice Skupštine opštine Bar, održane 18.maja 2020.godine**

**UTVRĐIVANJE DNEVNOG REDA:**

**Predsjednik skupštine Mićo Orlandić**, obavijestio je skupštinu o dostavljenom predlogu Predsjednika opštine Dušana Raičevića za dopunu dnevnog reda XX sjednice Skupštine opštine Bar Predlogom Odluke o davanju saglasnosti Vladi Crne Gore za obezbjeđenjem izgradnje i obavljanja komunalnih djelatnosti javnog vodosnadbijevanja i upravljanja komunalnim otpadnim vodama u naseljima Dobra Voda, Veliki Pijesak i Utjeha u opštini Bar i Predlogom Odluke o mjesnim zajednicama.

Na osnovu člana 60 do 63 Poslovnika o radu Skupštine opštine Bar, Predsjednik skupštine Mićo Orlandić, predložio je da se dnevni red XX sjednice Skupštine opštine Bar dopuni predloženim tačkama.

**Skupština je, bez rasprave, prihvatila predlog** i **jednoglasno, utvrdila sledeći**

**DNEVNI RED:**

1. Predlozi Odbora za izbor i imenovanja
2. Predlog Strateškog plana razvoja opštine Bar za period 2020-2025. godine
3. Predlog Završnog računa budžeta Opštine Bar za 2019. godinu
4. Predlog Odluke o prodaji građevinskog zemljišta-urbanističke parcele UP 43, u zoni “B”, blok 2, u zahvatu DUP-a “Topolica-Bjeliši” izmjene i dopune u Baru
5. Predlog Odluke o prodaji građevinskog zemljišta-urbanističke parcele UP 44, u zoni “B”, blok 2, u zahvatu DUP-a “Topolica-Bjeliši” izmjene i dopune u Baru
6. Predlog Opštinskog plana za zaštitu i spašavanje od poplava
7. Izvještaj o radu za 2019. godinu DOO “Vodovod i kanalizacija” Bar
8. Izvještaj o radu i rezultatima poslovanja za 2019. godinu DOO “Komunalne djelatnosti” Bar
9. Izvještaj o radu za 2019. godinu DOO “Sportsko-rekreativni centar” Bar
10. Izvještaj o radu i finansijski izvještaj za 2019. godinu JP “Kulturni centar” Bar
11. Izvještaj o radu i finansijski izvještaj za 2019. godinu DOO “Lovstvo” Bar
12. Izvještaj o radu sa finansijskim izvještajem za 2019. godinu DOO “Možura” Bar
13. Izvještaj o radu Turističke organizacije Opštine Bar za 2019. godinu sa finansijskim izvještajem
14. Informacija o realizaciji Ugovora o pružanju javnih usluga i finansiranju Lokalnog javnog emitera „Radio Bar“ za 2019. godinu
15. Predlog Odluke o davanju saglasnosti na davanje u podzakupu nepokretnosti
16. Predlog Odluke o pokretanju postupka davanja u zakup objekta
17. Predlog Odluke o rješavanju stambenih potreba lokalnih službenika i namještenika
18. Predlog Odluke o rješavanju stambenih potreba lokalnih funkcionera
19. Izvještaj o raspodjeli sredstava nevladinim organizacijama i podržanim projektima u 2019. godine
20. Predlog Odluke o davanju saglasnosti Vladi Crne Gore za obezbjeđenjem izgradnje i obavljanja komunalnih djelatnosti javnog vodosnadbijevanja i upravljanja komunalnim otpadnim vodama u naseljima Dobra Voda, Veliki Pijesak i Utjeha u opštini Bar
21. Predlog Odluke o mjesnim zajednicama

**RAD PO UTVRĐENOM DNEVNOM REDU:**

1. **TAČKA**

**Predlog Strateškog plana razvoja opštine Bar za period 2020-2025. godine**

Uvodno obrazloženje dao je **Predsjednik opštine Dušan Raičević.**

**Uvodno obraćanje Predsjednika opštine Dušana Raičevića je sastavni dio Predloga Strateškog plana razvoja opštine Bar za period 2020-2025. godine:**

**“**Vrijeme ubrzanog razvoja društva i sve brojnijih potreba građana zahtijeva da o razvoju promišljamo strateški, odgovorno, planski, i da na maksimalan, i sa druge strane održiv način iskoristimo resurse i stavimo ih u funkciju boljeg kvaliteta življenja svih stanovnika našeg grada.

Zbog toga smo pristupili izradi Strateškog plana razvoja opštine Bar 2020-2025, kojim lokalna uprava nastoji da stvori uslove za brži lokalni održivi razvoj opštine.

Plan koji je pred vama je prvi dokument ovog tipa u opštini Bar, u čiju izradu su bili uključeni predstavnici svih relevantnih institucija i subjekata u različitim oblastima djelovanja, koji su svojim prilozima učinili ovaj dokument temeljnim i sveobuhvatnim.

Strateški plan razvoja opštine Bar usklađen je sa Strategijom regionalnog razvoja Crne Gore 2020-2025. i Zakonom o regionalnom razvoju, a predstavlja i osnovni preduslov za razvoj drugih strateških dokumenata na lokalnom nivou, kao što su Strategija razvoja turizma, Strategija razvoja saobraćaja i slično.

Poseban značaj donošenja ovog strateškog dokumenta je i ispunjenje zakonske obaveze po osnovu Zakona o javno-privatnom partnerstvu usvojenog 2019. godine, kojim je definisano da je osnov za kandidovanje projekata za aranžmane javno-privatnog partnerstva postojanje strateškog plana razvoja na nivou opštine.

Pored okvirnog budžeta za realizaciju projekata iz Strateškog plana, lokalna uprava je prepoznala i potencijalne partnere, uz čiju finansijsku i tehničku podršku će raditi na implementaciji plana. Osim sredstava opredijeljenih budžetom Opštine Bar, akcenat će biti stavljen na mogućnost iskorišćavanja sredstava iz državnih fondova i fondova EU i drugih donatora.

Strateškim planom razvoja opštine Bar stvara se povoljan ambijent za buduća investiciona ulaganja, za dalju izgradnju infrastrukture, jačanje privrede-turizma, poljoprivrede i drugih grana, uz očuvanje životne sredine, kao i za kreiranje većeg broja kvalitetnijih radnih mjesta. Takođe, i za poboljšanje uslova u oblastima obrazovanja i zdravstva, sporta i kulture, za adekvatnu brigu o potrebama najugroženijih grupa građana.

Ovim dokumentom definisan je i plan sprovođenja navedenih projekata za period od pet godina, čijom realizacijom će život svakog pojedinca u Baru – dakle svakog sugrađanina i svakog gosta – biti značajno bolji, kvalitetniji i sadržajniji. Projektima koje smo definisali želimo da ostvarimo viziju Bara kao modernog grada, privrednog čvorišta i grada bogatog kulturnog nasljeđa koji živi tokom cijele godine, koji ima kvalitetne sadržaje za ugodan život građana svih generacija, čime se Bar razvija u željenom pravcu.

Strateški plan razvoja sadrži ciljeve i projekte koji su jasno predstavljeni i koji su mjerljivi – utvrđen je i izvještajni period na godinu dana, čime će biti omogućeno pravovremeno praćenje realizacije predviđenih projekata i uvid u uspješnost sprovođenja planova.

Naš Bar zaslužuje najbolje – stoga smo usmjerili sve svoje kapacitete, znanja i resurse u funkciju daljeg razvoja Bara, koji želimo da bude grad na Mediteranu kojeg ljudi biraju kao mjesto za život i rad svojih porodica, i u koji gosti željno dolaze i kome se rado vraćaju.

Vjerujem u razvoj Bara koji će biti po mjeri nas, građana Bara.”

Uvodno obrazloženje dao je i **Sekretar Sekretarijata za razvoj Igor Gojnić.**

U raspravi su učestvovali odbornik/ci: **Vasilije Lalošević, Dragan Tufegdžić, mr Dejan Đurović, mr Slavica Adžić, Nikica Purlija, Asim Andrić, Miloš Šušter, dr Vesna Đokvučić, Omer Vukić, Savo Pavlović, Branka Nikezić, dr Miroslav Knežević, mr Milena Božović, kao i Potpredsjednik opštine Radomir Novaković.**

Odgovore na postavljena pitanja dao je **Sekretar Sekretarijata za razvoj Igor Gojnić kao i Predsjednik opštine Dušan Raičević.**

**Nakon rasprave, Skupština je, većinom glasova 20”za”, jedan “protiv” i jedan ”uzdržan”, donijela**

**Z A K LJ U Č A K**

**Donosi se Strateški plan razvoja opštine Bar za period 2020-2025. godine**

**Sjednica je prekinuta, a njen nastavak je određen za 25.jun 2020. godine**

**-------------------------------- O ------------------------------**

**Sjednica je nastavljena 25.juna 2020. godine.**

Nakon izvršene prozivke odbornika, Predsjednik Skupštine Mićo Orlandić je konstatovao da, od ukupno 37 odbornika, koliko broji Skupština, sjednici prisustvuje 23 odbornika i da Skupština može da radi i punovažno odlučuje.

Sjednici nijesu prisustvovali odbornici/ca: **Jovan Popović, Ammar Borančić, Stefan Šušter, Dragan Tufegdžić, Momčilo Leković, Dijana Pejović, Dragan Vojvodić, mr Dejan Đurović, Vasilije Lalošević, Maja Šoškić i Munib Ličina.**

1. **TAČKA**

**Predlog Završnog računa budžeta Opštine Bar za 2019. godinu**

Uvodno obrazloženje dali su: **Sekretarka Sekretarijata za finansije mr Ivana Backović i Sekretar Sekretarijata za imovinu, zastupanje i investicije Vido Dabanović.**

U raspravi su učestvovali odbornik/ci: **Nevenka Plantak, Miloš Šušter, mr Aleksandar Markolović, Omer Vukić i Miloš Fuštić.**

Odgovore na postavljena pitanja dao je **Predsjednik opštine Dušan Raičević kao i Sekretar Sekretarijata za imovinu, zastupanje i investicije Vido Dabanović.**

**Nakon rasprave, Skupština je, većinom glasova 21”za”, jedan“protiv” i jedan”uzdržan”, donijela**

**Z A K LJ U Č A K**

**Usvaja se Završni račun budžeta Opštine Bar za 2019. godinu**

Shodno članu 10. Poslovnika o radu Skupštine opštine Bar, u slučaju spriječenosti predsjednika Skupštine, nastavkom sjednice predsjedavala je najstarija odbornica Branka Nikezić.

1. **TAČKA**

**Predlog Odluke o prodaji građevinskog zemljišta-urbanističke parcele UP 43, u zoni “B”, blok 2, u zahvatu DUP-a “Topolica-Bjeliši” izmjene i dopune u Baru**

Uvodno obrazloženje dao je **Sekretar Sekretarijata za imovinu, zastupanje i investicije Vido Dabanović.**

U raspravi su učestvovali odbornik/ci: **Andrea Pajković, Aleksandar Otašević i Miloš Šušter.**

Odgovore na postavljena pitanja dao je **Sekretar Sekretarijata za imovinu, zastupanje i investicije Vido Dabanović.**

**Nakon rasprave, Skupština je, većinom glasova 22”za”, jedan“protiv” i nije bilo”uzdržanih”, donijela**

**Z A K LJ U Č A K**

**Usvaja se Odluka o prodaji građevinskog zemljišta-urbanističke parcele UP 43, u zoni “B”, blok 2, u zahvatu DUP-a “Topolica-Bjeliši” izmjene i dopune u Baru**

1. **TAČKA**

**Predlog Odluke o prodaji građevinskog zemljišta-urbanističke parcele UP 44, u zoni “B”, blok 2, u zahvatu DUP-a “Topolica-Bjeliši” izmjene i dopune u Baru**

Uvodno obrazloženje dao je **Sekretar Sekretarijata za imovinu, zastupanje i investicije Vido Dabanović.**

**Nakon rasprave, Skupština je, većinom glasova 22”za”, jedan“protiv” i nije bilo”uzdržanih”, donijela**

**Z A K LJ U Č A K**

**Usvaja se Odluka o prodaji građevinskog zemljišta-urbanističke parcele UP 44, u zoni “B”, blok 2, u zahvatu DUP-a “Topolica-Bjeliši” izmjene i dopune u Baru**

1. **TAČKA**

**Predlog Opštinskog plana za zaštitu i spašavanje od poplava**

Uvodno obrazloženje dao je **Komandir Službe zaštite i spašavanja Amir Muslić.**

U raspravi je učestvovao odbornik **Savo Pavlović.**

**Nakon rasprave, Skupština je, većinom glasova 21”za”, nije bilo “protiv” i nije bilo”uzdržanih”, donijela**

**Z A K LJ U Č A K**

**Usvaja se Opštinski plan za zaštitu i spašavanje od poplava**

1. **TAČKA**

**Izvještaj o radu za 2019. godinu DOO “Vodovod i kanalizacija” Bar**

Uvodno obrazloženje dao je **Izvršni direktor DOO“Vodovod i kanalizacija“Bar Mladen Đuričić.**

U raspravi su učestvovali odbornik/ci: **mr Milena Božović i** **Miloš Šušter.**

Odgovore na postavljena pitanja dao je **Izvršni direktor DOO“Vodovod i kanalizacija“Bar Mladen Đuričić.**

**Nakon rasprave, Skupština je, većinom glasova 20”za”, nije bilo “protiv” i nije bilo”uzdržanih”, donijela**

**Z A K LJ U Č A K**

**Usvaja se Izvještaj o radu za 2019. godinu DOO “Vodovod i kanalizacija” Bar**

1. **TAČKA**

**Izvještaj o radu i rezultatima poslovanja za 2019. godinu DOO “Komunalne djelatnosti” Bar**

Uvodno obrazloženje dao je **Izvršni direktor DOO „Komunalne djelatnosti“Bar Stevo Pejović.**

U raspravi su učestvovali odbornik/ci: **Milena Đonović,** **Zilha Kojić,** **Božo Janković,** **dr Vesna Đokvučić, Asim Andrić, Stevo Novaković, Branka Nikezić, Miloš Fuštić, Ljubomir Vukoslavčević kao i Potpredsjednik opštine Radomir Novaković i Predsjednik opštine Dušan Raičević.**

Odgovore na postavljena pitanja dao je **Izvršni direktor DOO „Komunalne djelatnosti“Bar Stevo Pejović.**

**Nakon rasprave, Skupština je, većinom glasova 18”za”, nije bilo “protiv” i pet”uzdržanih”, donijela**

**Z A K LJ U Č A K**

**Usvaja se Izvještaj o radu i rezultatima poslovanja za 2019. godinu DOO “Komunalne djelatnosti” Bar**

1. **TAČKA**

**Izvještaj o radu za 2019. godinu DOO “Sportsko-rekreativni centar” Bar**

Uvodno obrazloženje dao je **Izvršni direktor DOO“Sportsko-rekreativni centar” Bar Branislav Nenezić.**

U raspravi je učestvovao odbornik **Miloš Šušter.**

**Nakon rasprave, Skupština je, većinom glasova 24”za”, nije bilo “protiv” i nije bilo”uzdržanih”, donijela**

**Z A K LJ U Č A K**

**Usvaja se Izvještaj o radu za 2019. godinu DOO “Sportsko-rekreativni centar” Bar**

1. **TAČKA**

**Izvještaj o radu i finansijski izvještaj za 2019. godinu JP “Kulturni centar” Bar**

Uvodno obrazloženje dao je **Direktor JP “Kulturni centar” Bar Erol Marunović.**

U raspravi su učestvovali odbornik/ci: **mr Aleksandar Markolović,** **Miloš Šušter, Savo Pavlović i Osman Đokić.**

Odgovore na postavljena pitanja dao je **Direktor JP “Kulturni centar” Bar Erol Marunović.**

**Nakon rasprave, Skupština je, većinom glasova 24”za”, nije bilo “protiv” i nije bilo”uzdržanih”, donijela**

**Z A K LJ U Č A K**

**Usvaja se Izvještaj o radu i finansijski izvještaj za 2019. godinu JP “Kulturni centar” Bar**

1. **TAČKA**

**Izvještaj o radu i finansijski izvještaj za 2019. godinu DOO “Lovstvo” Bar**

Uvodno obrazloženje dao je **vd Izvršnog direktora** **DOO “Lovstvo” Bar Marko Brnjada.**

**Skupština je, bez rasprave, većinom glasova 20”za”, nije bilo “protiv” i nije bilo”uzdržanih”, donijela**

**Z A K LJ U Č A K**

**Usvaja se Izvještaj o radu i finansijski izvještaj za 2019. godinu DOO “Lovstvo” Bar**

1. **TAČKA**

**Izvještaj o radu sa finansijskim izvještajem za 2019. godinu DOO “Možura” Bar**

Uvodno obrazloženje dao je **Izvršni direktor** **DOO “Možura” Bar Zoran Pajović.**

**Skupština je, bez rasprave, većinom glasova 21”za”, nije bilo “protiv” i nije bilo”uzdržanih”, donijela**

**Z A K LJ U Č A K**

**Usvaja se Izvještaj o radu sa finansijskim izvještajem za 2019. godinu DOO “Možura” Bar**

1. **TAČKA**

**Izvještaj o radu Turističke organizacije Opštine Bar za 2019. godinu sa finansijskim izvještajem**

Uvodno obrazloženje dao je **Direktor Turističke organizacije opštine Bar Emil Kukalj.**

**Skupština je, bez rasprave, većinom glasova 21”za”, nije bilo “protiv” i nije bilo”uzdržanih”, donijela**

**Z A K LJ U Č A K**

**Usvaja se Izvještaj o radu Turističke organizacije Opštine Bar za 2019. godinu sa finansijskim izvještajem**

1. **TAČKA**

**Informacija o realizaciji Ugovora o pružanju javnih usluga i finansiranju Lokalnog javnog emitera „Radio Bar“ za 2019. godinu**

**Skupština je, bez rasprave, jednoglasno, donijela**

**Z A K LJ U Č A K**

**Skupština je upoznata sa Informacijom o realizaciji Ugovora o pružanju javnih usluga i finansiranju Lokalnog javnog emitera Radio Bar za 2019.godinu**

1. **TAČKA**

**Predlog Odluke o davanju saglasnosti na davanje u podzakup nepokretnosti**

Uvodno obrazloženje dao je **Sekretar Sekretarijata za imovinu, zastupanje i investicije Vido Dabanović.**

U raspravi je učestvovao odbornik **Miloš Šušter.**

**Odbornik Miloš Šušter** je predložio da sastavni dio predloga odluke bude kompletna dokumentacija koja se odnosi na Studiju o zaštiti životne sredine.

Skupština je jednoglasno prihvatila predlog Odbornika Miloša Šuštera.

**Nakon rasprave, Skupština je, većinom glasova 21”za”, nije bilo“protiv” i nije bilo”uzdržanih”, donijela**

**Z A K LJ U Č A K**

**Usvaja se Odluka o davanju saglasnosti na davanje u podzakup nepokretnosti**

1. **TAČKA**

**Predlog Odluke o pokretanju postupka davanja u zakup objekta**

Uvodno obrazloženje dao je **Sekretar Sekretarijata za imovinu, zastupanje i investicije Vido Dabanović.**

**Nakon rasprave, Skupština je, većinom glasova 21”za”, nije bilo“protiv” i nije bilo”uzdržanih”, donijela**

**Z A K LJ U Č A K**

**Usvaja se Odluka o pokretanju postupka davanja u zakup objekta**

1. **TAČKA**

**Predlog Odluke o rješavanju stambenih potreba lokalnih službenika i namještenika**

Uvodno obrazloženje dali su **Sekretar Sekretarijata za komunalno stambene poslove i zaštitu životne sredine Vesko Gvozdenović i Pomoćnik Sekretara Sekretarijata za imovinu, zastupanje i investicije Jovan Vojinović.**

U raspravi je učestvovao odbornik **Savo Pavlović.**

**Nakon rasprave, Skupština je, većinom glasova 21”za”, nije bilo“protiv” i nije bilo”uzdržanih”, donijela**

**Z A K LJ U Č A K**

**Usvaja se Odluka o rješavanju stambenih potreba lokalnih službenika i namještenika**

1. **TAČKA**

**Predlog Odluke o rješavanju stambenih potreba lokalnih funkcionera**

Uvodno obrazloženje dao je **Sekretar Sekretarijata za komunalno stambene poslove i zaštitu životne sredine Vesko Gvozdenović i Pomoćnik Sekretara Sekretarijata za imovinu, zastupanje i investicije Jovan Vojinović.**

**Nakon rasprave, Skupština je, većinom glasova 21”za”, nije bilo“protiv” i nije bilo”uzdržanih”, donijela**

**Z A K LJ U Č A K**

**Usvaja se Odluka o rješavanju stambenih potreba lokalnih funkcionera**

1. **TAČKA**

**Izvještaj o raspodjeli sredstava nevladinim organizacijama i podržanim projektima u 2019. godini**

Uvodno obrazloženje dala je **Potpredsjednica opštine Bar mr Tanja Spičanović.**

**Bez rasprave, Skupština je, većinom glasova 20”za”, nije bilo“protiv” i nije bilo”uzdržanih”, donijela**

**Z A K LJ U Č A K**

**Usvaja se Izvještaj o raspodjeli sredstava nevladinim organizacijama i podržanim projektima u 2019. godini**

1. **TAČKA**

**Predlog Odluke o davanju saglasnosti Vladi Crne Gore za obezbjeđenjem izgradnje i obavljanja komunalnih djelatnosti javnog vodosnadbijevanja i upravljanja komunalnim otpadnim vodama u naseljima Dobra Voda, Veliki Pijesak i Utjeha u opštini Bar**

Uvodno obrazloženje dao je **Predsjednik opštine Bar Dušan Raičević.**

U raspravi je učestvovao odbornik **Miloš Šušter.**

Odgovore na postavljena pitanja dao je **Predsjednik opštine Bar Dušan Raičević.**

**Nakon rasprave, Skupština je, većinom glasova 19”za”, nije bilo“protiv” i jedan”uzdržan”, donijela**

**Z A K LJ U Č A K**

**Usvaja se Odluka o davanju saglasnosti Vladi Crne Gore za obezbjeđenjem izgradnje i obavljanja komunalnih djelatnosti javnog vodosnadbijevanja i upravljanja komunalnim otpadnim vodama u naseljima Dobra Voda, Veliki Pijesak i Utjeha u opštini Bar**

1. **TAČKA**

**Predlog Odluke o mjesnim zajednicama**

Uvodno obrazloženje dala je **Sekretarka Sekretarijata za lokalnu samoupravu Svetlana Gažević.**

U raspravi je učestvovala odbornica **mr Milena Božović.**

**Nakon rasprave, Skupština je, većinom glasova 20”za”, nije bilo“protiv” i nije bilo”uzdržanih”, donijela**

**Z A K LJ U Č A K**

**Usvaja se Odluka o mjesnim zajednicama**

**ODBORNIČKA PITANJA:**

Na XX sjednici Skupštine opštine Bar, odbornici nisu imali odborničkih pitanja.

Sastavni dio Zapisnika je fono zapis sa sjednice.

**Broj: 030-**

**Bar, 24. i 25. jun 2020.godine**

**SKUPŠTINA OPŠTINE BAR**

**Sekretar SO PREDSJEDNIK SO**

**mr Aleksandra Grabež Mićo Orlandić**